open-index/open-wikipedia-markdown huggingface dataset:
Tiaismesikot

**Tiaismesikot** (*Melithreptus*) on mesikkojen heimoon kuuluva varpuslintusuku. Tiaismesikkojen sukuun kuuluu BirdLifen mukaan 7 lajia.

## Tiaismesikoihin kuuluvia lajeja
* Lakkimesikko (*Melithreptus albogularis*)
* Lumikulmamesikko (*Melithreptus chloropsis*)
* Punakulmamesikko (*Melithreptus lunatus*)
* Ruskolakkimesikko (*Melithreptus brevirostris*)
* Sinikulmamesikko (*Melithreptus gularis*)
* Tasmanianisomesikko (*Melithreptus validirostris*)
* Tasmanianpikkumesikko (*Melithreptus affinis*)

## Lähteet

## Aiheesta muualla
*ITIS: Melithreptus
Espanjan naisten koripallomaajoukkue

**Espanjan naisten koripallomaajoukkue** edustaa Espanjaa koripallon naisten maajoukkuekilpailuissa. Sitä hallinnoi Espanjan koripalloliitto.

Espanja voitti Euroopan-mestaruuden Italiassa 1993. Sijoituttuaan alkulohkossaan toiseksi se kukisti välieräottelussa Slovakian 73–55 ja Perugiassa pelatussa loppuottelussa Ranskan 63–53. Ranskan kisoissa 2001 Espanja sai pronssia: hävittyään välierässä Venäjälle se kukisti pronssiottelussa Liettuan 89–74. Kreikan EM-kilpailuissa 2003 Espanja kärsi jälleen välierässä tappion Venäjälle, mutta voitti pronssiottelussa Puolan 87–81. Turkissa 2005 Espanja hävisi välierässä Tšekille ennen kuin kukisti pronssiottelussa Liettuan 83–65. 

Espanja selviytyi toisen kerran EM-loppuotteluun Italian kisoissa 2007. Voitettuaan välieräottelussa Valko-Venäjän 70–54 se hävisi Chietissä pelatussa loppuottelussa Venäjälle 68–74. Latviassa 2009 Espanja kärsi välierässä tappion Venäjälle ennen kuin kukisti pronssiottelussa Valko-Venäjän 63–56.

EM-kisoissa 2011 Espanja jäi yhdeksänneksi mutta tämän jälkeen se on voittanut mestaruuden vuonna 2013, saanut pronssia vuonna 2015 sekä voittanut kolmannen Euroopan-mestaruutensa vuonna 2017 ja neljännen vuonna 2019.

Olympialaisissa Espanja on saavuttanut hopeaa Rio de Janeirossa 2016. Sen aiemmat parhaat olympiasaavutukset olivat viidennet sijat vuosina 1992 ja 2008. MM-kilpailuissa se oli samalla sijalla 1998. Tšekin MM-kilpailuissa 2010 joukkue sai pronssia. Hävittyään välieräottelussa Yhdysvalloille se kukisti pronssiottelussa Valko-Venäjän 77–68. Vuoden 2014 MM-kilpailuissa Espanja saavutti MM-hopeaa ja vuonna 2018 se sai toisen MM-pronssinsa.

## Arvokilpailut
### Olympialaiset
*1992: viides
*2004: kuudes
*2008: viides
*2016: hopeaa

### Maailmanmestaruuskilpailut
*1994: kahdeksas
*1998: viides
*2002: kuudes
*2006: kahdeksas
*2010: pronssia
*2014: hopeaa
*2018: pronssia

### Euroopan-mestaruuskilpailut
*1974: kahdestoista
*1976: kymmenes
*1978: yhdestoista
*1983: yhdestoista
*1985: kymmenes
*1987: kuudes
*1993: kultaa
*1997: viides
*2001: pronssia
*2003: pronssia
*2005: pronssia
*2007: hopeaa
*2009: pronssia
*2011: yhdeksäs
*2013: kultaa
*2015: pronssia
*2017: kultaa
* 2019: kultaa 

## Lähteet
Siri Svegler

**Siri Svegler** (s. 15. huhtikuuta 1980 Göteborg, Ruotsi) on ruotsalainen näyttelijä. Hän esitti *[[Troija (elokuva)|Troija]]*-elokuvassa Polydoraa.

## Aiheesta muualla
*
Jääkiekon maailmanmestaruuskilpailut 1934

**Jääkiekon maailmanmestaruuskilpailut 1934** pelattiin Milanossa, Italiassa. Kilpailussa oli aikaisempien vuosien tapaan 12 joukkuetta. Kanada voitti maailmanmestaruuden ja Yhdysvallat saavutti hopeaa. Pronssille yltänyt Saksa voitti myös Euroopan-mestaruuden, joka ratkaistiin samassa yhteydessä.

## Alkulohkot
### Karsintaryhmä A

### Karsintaryhmä B

### Karsintaryhmä C

Kolmannesta ryhmästä kelpuutettiin kaikki joukkueet jatkokierrokselle. Kanada ja Yhdysvallat saivat suoran jatkopaikan ilman karsintoja.

### Karsinta alempaan loppusarjaan

## Jatkosarja

### Jatkolohko A

### Jatkolohko B

### Jatkolohko C

### Lohkojen kakkosten karsinta
Lohkojen A ja C toisiksi sijoittuneet joukkueet karsivat neljännestä paikasta pudotuspeleihin ennalta laaditun säännön mukaisesti. B-lohkossa toiseksi sijoittunut Unkari sijoittui kuudenneksi. 

## Alempi loppusarja

Ranska luopui alemman loppusarjan paikastaan.

## Mitaliottelut
### Välierät

### Pronssiottelu
Ottelussa ratkaistiin myös Euroopan-mestaruus.

### Loppuottelu

## Loppusijoitukset

## Lähteet

* http://www.passionhockey.com/hockeyarchives/mondial1934.htm
* http://www.todor66.com/hockey/world/Men_1934.html

### Viitteet
Marko Pelkonen

**Marko Pelkonen** (s. 8. lokakuuta 1984) on Muhokselta kotoisin oleva suomalainen pesäpalloilija, joka edustaa Superpesiksessä Koskenkorvan Urheilijoita. Hän on Muhoksen Pallo-Salamoiden kasvatti. Pelkonen tuli tunnetuksi hyvillä peliesityksillään kauden 2009 Superpesiksessä. Vuoden 2009 Itä–Länsi-ottelussa hän löi Lännen seitsemästä juoksusta viisi; yksi lyönneistä oli läpilyönti.

Vuonna 1999 14-vuotias Pelkonen pelasi Superpesiksessä Oulun Lipon joukkueessa yhden ottelun ja oli kaikkien aikojen nuorin superpesispelaaja.

Pelkonen on edustanut vuosina 2003–2010 Oulun Lippoa, vuosina 2011–2012 Koskenkorvan Urheilijoita, vuosina 2013–2014 Pattijoen Urheilijoita, vuonna 2015 Hyvinkään Tahkoa ja jälleen vuodesta 2016 lähtien Lippoa. Pelkonen siirtyi kesken kauden heinäkuussa 2018 Kempeleen Kiriin. Kauden 2022 hän pelasi jälleen Oulun Lipossa, mutta palasi kaudeksi 2023 taas Koskenkorvan Urheilijoihin.

## Saavutukset
### Pelaajana

* 2 Itä-Länsi-ottelua: 2009, 2016

## Lähteet
Campos

**Campos** voi tarkoittaa seuraavia:

;henkilöitä:
* Adrián Campos (1960–2021), espanjalainen Formula 1 -kuljettaja
* Arsenio Martínez Campos (1831–1900), espanjalainen kenraali, Espanjan pääministeri 1879
* Briana Campos (s. 1994), meksikolainen jalkapalloilija
* Dario Campos (s. 1948), brasilialainen katolinen piispa
* Djalma Campos (s. 1987), angolalainen jalkapalloilija
* Eduardo Campos (1965–2014), brasilialainen poliitikko
* Francisco de Campos Barreto (1877–1941), brasilialainen katolinen piispa
* Jorge Campos (s. 1966), meksikolainen jalkapalloilija
* Jorge de Amorim Campos, *Jorginho* (s. 1964), brasilialainen jalkapalloilija
* Jorge Luis Campos (s. 1970), paraguaylainen jalkapalloilija
* José Melhado Campos (1909–1996), brasilialainen katolinen piispa
* Manuel Ferraz de Campos Sales (1841–1913), Brasilian presidentti 1898–1902
* Marco Campos (1976–1995), brasilialainen autourheilija
* Miguel Irízar Campos (1934–2018), espanjalais-perulainen katolinen piispa
* Oscar Campos Contreras (s. 1947), meksikolainen katolinen piispa
* Paulo Mendes Campos (1922–1991), brasilialainen kirjailija ja toimittaja
* Paulo de Tarso Campos (1895–1970), brasilialainen katolinen arkkipiispa
* Ramón Campos (1925–2017), filippiiniläinen koripalloilija
* Raúl Campos (s. 1987), espanjalainen futsalpelaaja
* Tony Campos (s. 1973), yhdysvaltalainen laulaja ja basisti

;paikkoja:
* Campos, kunta Mallorcalla, Espanjassa
* São José dos Campos, kaupunki São Paolon osavaltiossa Brasiliassa

;muita merkityksiä:

* Campos Meta 1, espanjalaisen Formula 1 -talli HRT F1:n entinen nimi
* Campos Racing, espanjalainen pikkuformulatalli
Muuan mies

**Muuan mies** on rhythm and blues- ja reggaevaikutteista rytmimusiikkia ja iskelmällistä retrosointia yhdistelevä yhtye, jossa kuuluu vaikutteita Massive Attackista rillumarei-perinteeseen. 

Kappaleiden aiheet vaihtelevat ruoanlaitosta ja liikakalastuksesta rakkauselämän tragikoomisiin kuvauksiin. Yhtyeen musiikissa on myös viittauksia zen-buddhalaisuuteen. Yhtyeen laulusolisti Ismo Puhakka on lastenkirjailija ja historian tohtori sekä työskentelee betonimiehenä.

## Yhtyeen jäsenet
* Ismo Puhakka – Laulu
* Lauri Sintonen – kitara
* Mikko Leinonen – basso
* Risto Ylihärsilä – koskettimet
* Arwi Lind – rummut

## Julkaisut
* 
* 
* 
* 
* 
* 

### Kirjat:
* *Hei, hommiin!*, Karisto 2011  Kuvitus: Paula Ahola

## Lähteet

## Aiheesta muualla
*Muuan Mies Facebookissa
Kocher

**Kocher** on 182 kilometriä pitkä Neckarin sivujoki Baden-Württembergin osavaltion koillisosassa Saksassa. Nimi ”Kocher” tulee luultavasti sen kelttiläisestä nimestä ”cochan” ja luultavasti merkitsee kiemurtelevaa, mutkittelevaa jokea.

## Aiheesta muualla
Mortal Kombat: Defenders of the Realm

**Mortal Kombat: Defenders of the Realm** on Threshold Entertainmentin ja Film Romanin tuottama yhdysvaltalainen 13-osainen piirrossarja, joka perustuu Mortal Kombat videopeleihin. Sarjaa esitettiin Yhdysvalloissa USA Networkilla vuoden 1996 aikana.

## Juoni
Sarjan tarina keskittyy Raidenin kokoamaan ryhmään, jossa ovat mukana Liu Kang, Kurtis Stryker, Sonya Blade, Jax, Kitana ja Sub-Zero, sekä Nightwolf. He puolustavat maailmaa muukalaisilta, jotka astuvat heidän maailmaansa portaalien ja muiden ulottuvuuksien kautta. Ryhmä työskenteli salaisessa päämajassa, jossa Nightwolf ja Raiden tarkkailivat monitorien kautta tunkeilijoita. Sittemmin ryhmä nousi lentolohikäärmeen näköisiin lentoaluksiin taistelemaan vihollisia vastaan. Sarjan arkkivihollisena toimi useimmiten Shao Kahn.

## Äänirooleissa

## Lähteet
* TV.com
Vacon

**Vacon** (aikaisemmin myös **Vaasa Control**) on vuonna 1993 perustettu yritys, joka kehittää, valmistaa ja markkinoi taajuusmuuttajia eli sähkömoottorin toimintaa ohjaavia tehoelektroniikkalaitteita. Joulukuun 2014 alussa Vacon siirtyi osaksi Danfoss-konsernia.

## Historia
Vacon Oyj listautui Helsingin pörssiin 14.12.2000 yhtiötunnuksella VAC1V.

Vuonna 2014 tanskalainen Danfoss teki ostotarjouksen 34 eurolla osakkeelta. Yrityksen arvoksi muodostui lähes 1,04 miljardia euroa. Vacon siirtyi osaksi Danfossia.

Vacon on poistumassa pörssistä. Keväällä 2015 Danfoss omisti yhtiöstä lähes 99 % ja on käynnistänyt lunastusmenettelyn lopuista osakkeista.

## Liiketoiminta
Taajuusmuuttajia käytetään muun muassa uusiutuvan energian tuotannossa, erilaisissa puhallin- ja pumppusovelluksissa, nostureissa, hisseissä ja paperikoneissa. Vaconin valikoimasta löytyy taajuusmuuttajia tehoalueelle 0,25 kW – 5 MW.

Vaconin tuotekehitys- ja tuotantoyksiköt ovat Suomessa, Yhdysvalloissa, Kiinassa ja Italiassa. Myyntitoimistoja on 30 maassa. Konsernin pääkonttori sijaitsee Vaasassa.

## Lähteet
Minimoni Songs 2

**Minimoni Songs 2** on Minimoni yhtyeen toinen studioalbumi, joka julkaistiin 11. helmikuuta 2004. Ensimmäisen viikon myyntilukemat olivat 18&nbsp;863 kappaletta. 

## Kappalelista
# -Opening-
# CRAZY ABOUT YOU
# WASSUP?遠慮がテーマ (WASSUP? Enryo ga Theme)
# ミラクルルン グランプリン！ (Mirakururun Grand Purin!)
# 壊れない愛がほしいの（ミニモニ。Version) (Kowarenai Ai ga Hoshii no (Minimoni Version))
# ズキュンLOVE (Zukyun LOVE)
# LOST LOVE
# BE ALL RIGHT! (Minimoni Version)
# ぎゅっと抱きしめて (Gyutto Dakishimete)
#－INTERLUDE－（黒ミニモニ。ジャンケンぴょん） (-INTERLUDE- (Kuro Minimoni. Jankenpyon))
# ミニモニ。数え歌～デートば～じょん～ (Minimoni. Kazoe Uta ~Date Version~)
# ロックンロール県庁所在地～おぼえちゃいなシリーズ～ (Rock n' Roll Kenchoushozaichi ~Oboechaina Series!~)
# お菓子つくっておっかすぃ～！ (Okashi Tsukutte Okkasui~!)
# ミニハムずの結婚ソング (Minihamuzu no Kekkon Song)
# げんき印の大盛ソング (Genki Jirushi no Oomori Song)
# －ENDING－（白ミニモニ。ジャンケンぴょん） (-ENDING- (Shiro Minimoni. Jankenpyon))

## Lähteet
Katlego Mphela

**Katlego Mphela** (s. 29. marraskuuta 1984 Brits, North West) on eteläafrikkalainen jalkapalloilija. Hän pelaa Etelä-Afrikan jalkapallomaajoukkueessa.
Henry Ossian Flipper

**Henry Ossian Flipper** (21. maaliskuuta 1856 – 3. toukokuuta 1940) oli yhdysvaltalainen sotilas ja insinööri. Hänestä tuli ensimmäinen West Pointin sotakorkeakoulusta valmistunut mustaihoinen kadetti ja ensimmäinen mustaihoinen vakinaisen sotaväen upseeri. Hänet erotettiin maavoimista vuonna 1882 upseerille sopimattoman käytöksen vuoksi, mihin hän haki muutosta koko loppuelämänsä ajan. Hänen erotuspäätöksensä muutettiin hänen kuolemansa jälkeen, ja hän sai presidentin anteeksipyynnön vuonna 1999.

## Elämäkerta
Flipper syntyi orjaksi Thomasvillessa Georgiassa. Hänen vanhempansa olivat Festus ja Isabella Flipper, joista ensimmäinen oli rikkaan orjakauppiaan Ephraim G. Ponderin orja ja jälkimmäinen metodistipappi Reuben H. Luckyn orja. Perheessä oli hänen lisäkseen neljä nuorempaa poikaa.

Flipper pääsi opiskelemaan Atlantan yliopistoon Yhdysvaltain sisällissodan jälkeisen uudelleenrakentamiskauden aikana. Hän pääsi vuonna 1873 viidentenä mustana amerikkalaisena Yhdysvaltain maavoimien upseerikouluun West Pointiin. Hän oli mustista ainoa, joka sieti koulun vihamielistä ilmapiiriä, ja valmistui sieltä ensimmäisenä mustana upseerina vuonna 1877. Hänet sijoitettiin mustista ”buffalo soldiers” -sotilaista koottuun 10. ratsuväkirykmenttiin. Hän osallistui rykmentin mukana Victorio-sotaan New Mexicossa vuosina 1879&ndash;1880, jolloin hänestä tuli ensimmäinen yhdysvaltalainen musta upseeri, joka johti joukko-osastoa taistelussa.

Vuonna 1881 Flipper tuotiin sotaoikeuteen kuultavaksi epäiltynä 2&nbsp;000 dollarin kavaltamisesta valtiolta Fort Davisin vääpelinä toimiessaan. Flipper oli syytön, mutta hänen todettiin osoittaneen upseerille sopimatonta käytöstä tapauksen tutkimuksen aikana, ja hänet erotettiin maavoimien palveluksesta 30. kesäkuuta 1882.

Flipper yritti tuloksetta kumota sotaoikeuden tuomiota koko loppuelämänsä ajan. Armeijauransa jälkeen hän asui suurimman osan ajasta El Pasossa, missä työskenteli muun muassa kaivosinsinöörinä, kääntäjänä, sanomalehden päätoimittajana ja historioitsijana. 1920-luvulla hän toimi sisäministeri Albert Fallin erityisavustajana ja öljymiljonääri William F. Buckleyn palveluksessa insinöörinä Venezuelassa.

Flipper vetäytyi eläkkeelle Atlantaan 1931. Hän kuoli sydänkohtaukseen 3. toukokuuta 1940 84-vuotiaana.

## Kuoleman jälkeen
Flipperin perhe vetosi tämän kuoleman jälkeen viranomaisiin, jotta tämän sotaoikeustuomio korjattaisiin. Yhdysvaltain presidentti Jimmy Carter muutti hänen saamansa erotuspäätöksen luokkaan ”kunniallinen”, ja myöhemmin vuonna 1999 presidentti Bill Clinton antoi Flipperille postuumin anteeksipyynnön.

Yhdysvaltain sotilasakatemiaan asetettiin Flipperiä esittävä rintakuva vuonna 1978. Hänen syntymäpaikalleen puolestaan on asetettu muistomerkki.

## Lähteet

## Aiheesta muualla

* Henry Ossian Flipper, ''The Colored Cadet at West Point'' Henry Ossian Flipperin omaelämäkerta.
Spring Sensations

__NOTOC__
**Spring Sensations** on 10 kappaleen kokoelma Bobby Vintonilta, joka julkaistiin 1979.

## Kappaleet
### A-puoli
#
#
#
#
#

### B-puoli
#
#
#
#
#

## Lähteet
* ''Spring Sensations'' discogs.com -sivustolla 
* Bobby Vintonin diskografia
Hawk Nelson

**Hawk Nelson** on kristillistä rockia soittava kanadalainen yhtye, joka perustettiin Ontarion Peterboroughissa vuonna 2003. Yhtyeen tyylilajeja ovat muun muassa pop-punk ja punk.

## Historia
Alussa yhtye soitti itsenäisesti nimellä SWISH, mutta he muuttivat nimensä, kun Tooth & Nail Records teki sopimuksen heidän kanssaan suurimmaksi osaksi Trevor McNevanin (Thousand Foot Krutchin laulaja) kehotuksesta. Kesällä 2004 he julkaisivat ensimmäisen albuminsa, jonka nimi oli *Letters to the President*. Vuonna 2005 yhtye julkaisi samaisen levyn uudelleen uudella sisällöllä, mukaan lukien coverin The Whon kappaleesta ”My Generation”.

Huhtikuussa 2006 yhtye julkaisi toisen albuminsa *Smile, It's The End Of The World*. Albumi voitti GMA Canada Covenant Awardissa ”Modernin rockin vuoden albumin” palkinnon. Hawk Nelsonin albumi, *Hawk Nelson Is My Friend*, ilmestyi huhtikuussa 2008. 
Vuonna 2015 Hawk Nelson julkaisi albumin Diamonds. Yhtye on esiintynyt Maata Näkyvissä -gospelfestivaaleilla vuosina 2013 ja 2016.

## Jäsenet
### Nykyiset jäsenet
* Jason Dunn – laulu, piano (vuodesta 2003)
* Daniel Biro – basso, taustalaulu (vuodesta 2003)
* Jonathan Steingard – kitara, taustalaulu (vuodesta 2004)
* Justin Benner – rummut (vuodesta 2008)

### Entiset jäsenet
* Dave ”Davin” Clark – kitara (2003–2004)
* Matt ”Matty” Paige – rummut (2003–2005)
* Aaron ”Skwid” Tosti – rummut (2005–2007)

## Diskografia
### Albumit

### EP:t

### Singlet

### Musiikkivideot
* "California" (*Letters to the President*, 2004)
* "Every Little Thing" (*Letters to the President*, 2004)
* "From Underneath" (*Letters to the President*, 2004)
* "Letters to the President" (*Letters to the President*, 2005)
* "Bring 'Em Out (live, feat. Drake Bell)" (*Soundtrack: Yours, Mine and Ours*, 2005)
* "The One Thing I Have Left" (*Smile, It's the End of the World*, 2006)
* "Zero" (*Smile, It's the End of the World*, 2007)
* "Friend Like That" (*Hawk Nelson Is My Friend*, 2008)

## Lähteet
Michel Leclère

**Michel Leclère** (s. 18. maaliskuuta 1946) on entinen ranskalainen Formula 1-kuljettaja. Hän osallistui kahdeksaan F1-osakilpailuun kausina –. Hän oli parhaimmillaan kymmenes Espanjan GP:ssä 1976. MM-pisteitä Leclére ei saavuttanut.

Leclère voitti Ranskan F3-mestaruuden vuonna 1972 Alphine-tallissa. Hän kilpaili F2-luokassa vuosina 1973–1974 ja uudestaan 1977–1978. Hän kilpaili myös Le Mansin 24 tunnin ajossa vuosina 1974 ja 1977–1979 Ligierillä, mutta keskeytti joka kerta. Nykyään hän ajaa näytösajoja historiallisilla F1-autoilla ympäri Eurooppaa. 

## Lähteet
Emil Theodor Kocher

**Emil Theodor Kocher** (25. elokuuta 1841 Bern – 27. heinäkuuta 1917) oli sveitsiläinen kirurgi ja tutkija, joka sai vuoden 1909 Nobelin lääketieteenpalkinnon kilpirauhastutkimuksistaan. Hän toimi yliopiston kirurgisen klinikan professorina ja johtajana Bernin yliopistollisessa sairaalassa vuosina 1872–1911.

Asteroidi 2087 Kochera on nimetty hänen muistokseen.

## Lähteet
Todžalaiset

**Todžalaiset** ovat Venäjällä Tuvan tasavallassa asuva tuvalaisryhmä, joka puhuu tuvan kielen koillismurteisiin kuuluvaa todžaa. Nykyään heillä on laissa tunnustettu Venäjän vähälukuisen alkuperäiskansan asema.

Todžalaiset asuvat tasavallan koillisosassa sijaitsevassa Sajanvuorten muodostamassa Todžan laaksossa. 1990-luvulla heitä arvioitiin olevan noin 6&nbsp;000 henkeä. Vuoden 2002 väestönlaskennassa todžalaisia rekisteröitiin 4&nbsp;400 henkeä, heistä lähes kaikki Tuvan tasavallassa. Kotitasavallassaan asuvista todžalaisista 99,3&nbsp;% puhuu tuvaa, 80,1&nbsp;% venäjää ja 5,1&nbsp;% mongolia.

Ryhmän ovat muodostaneet turkkilaisheimoihin 1800-luvulle tultaessa sulautuneet samojedit, ketit ja mongolit. Todžalaisten aineellinen kulttuuri poikkeaa muista tuvalaisista. Osa heistä harjoittaa poronhoitoa, osa karjanhoitoa. Muita elinkeinoja ovat metsästys ja kalastus. Kulttuurierot heijastuvat paikallisessa murteessa. Siinä on havaittavissa myös aikaisempien kielten jättämää substraattivaikutusta. Perinteiset elinkeinot, kulttuuri ja kieli ovat säilyneet poikkeuksellisen hyvin.

## Lähteet
Neville Lederle

**Neville Lederle** (25. syyskuuta 1938 – 17. toukokuuta 2019) oli eteläafrikkalainen F1-kuljettaja. Hän osallistui kahteen F1-osakilpailuun kausina  ja . Hän ajoi kuudenneksi vuoden 1962 Etelä-Afrikan GP:ssä saavuttaen yhden pisteen. Hän osallistui myös MM-sarjaan kuulumattomiin kilpailuihin ollen parhaimmillaan neljäs Natalin GP:ssä.

Lederle mursi jalkansa vuoden 1963 Randin 9 tunnin urheiluautokilpailussa. Hän pääsi kaudella 1964 vain Randin GP:hen ollen kymmenes. Karsiuduttuaan vuoden 1965 Etelä-Afrikan GP:stä Lederle lopetti kilpailu-uransa ja keskittyi omaan yrittelijäisyyteensä, mihin sisältyi Volkswagenin osaomistajuus.

## Lähteet
Decyfer Down

**Decyfer Down** on yhdysvaltalainen kristillistä rockia soittava yhtye, joka perustettiin Pohjois-Carolinan Morehead Cityssä vuonna 1999. Decyfer Downin tyylilajeiksi voidaan luokitella muun muassa alternative metal, hard rock ja post-grunge. Yhtye on julkaissut kaksi albumia.

## Jäsenet
**Nykyiset jäsenet**
* TJ Harris – laulu, basso, akustinen kitara
* Brandon Mills – kitara
* Chris Clonts – kitara
* Josh Oliver – rummut

**Entiset jäsenet**
* Caleb Oliver – laulu, basso

## Diskografia
### Studioalbumit
* 
* 
* 
* 

### EP:t
* 
* 
* 
* 

### Kokoelmat
* 

### Singlet
* Fight Like This (2006)
* Burn Back the Sun (2006)
* No Longer (2007)
* Life Again (2007)
* Fading (2009)
* Desperate (2009)
* Best i Can (2009)
* Moving On (2010)
* Ride with Me (2010)
* Fight to Win (2013)
* So in Love (2013)
* Westboro (2013)
* Memory (2013)
* Nothing More (2015)
Ricardo Martinelli

**Ricardo Alberto Martinelli Berrocal** (s. 11. maaliskuuta 1952 Panama, Panama) on  panamalainen poliitikko ja liikemies, joka toimi  maan presidenttinä 2009–2014.

## Elämäkerta

Martinellin sukujuuret ovat italialais-espanjalaiset. Hän vietti lapsuutensa pääosin Sonássa. Hän valmistui merkonomiksi Colegio de La Salle de Ciudad de Panamásta. Hän suoritti alemman korkeakoulututkinnon Staunton Military Academyssa Virginiassa Yhdysvalloissa. Vuonna 1973 hän sai BBA:n University of Arkansasista. Ylemmän kaupallisen alan tutkinnon hän suoritti INCAE:ssa San Joséssa Costa Ricassa. 

Martinelli aloitti uransa Citibankissa ja meni 1981 hallintotehtäviin Almacén 99 -tavarataloon, jonka hän myöhemmin osti omistaja Wong Changin perheeltä. Martinellin johtama Super 99 -markettiketju kasvoi vähitellen Panaman suurimmaksi  ja hän toimii edelleen sen johtokunnan puheenjohtajana. Martinellilla on liiketoimia myös muovialalla, pankkitoiminnassa ja mediassa.

Martinelli lähti alun perin mukaan Partido Solidaridadin toimintaan, mutta lähestyi myös sosiaalidemokraattista Partido Revolucionario Democrático -puolueetta ja tuki sitä vaalirahalla.

Martinelli nimitettiin 1994 sosiaaliturvakassan johtoon PRD:n Ernesto Pérez Balladaresin virkakauden aikana. Hän johti maan sairaalauudistusta. Hän ehdotti myös julkisen palvelun osien yksityistämistä, mikä kohtasi vastarintaa. Martinellin välit PRD:hen katkesivat 1996, kun Pérez Balladares erotti hänet sosiaaliturvakassan johtajan paikalta.

Vuonna 1998 hän perusti Cambio Democrático -puolueen ja liittoutui oikeistolaisen Partido Panameñistastan ja Movimiento Liberal Republicano Nacionalistan kanssa. Martinelli kampanjoi korruptiota ja rikollisuutta vastaan, sosiaaliturvan parannuksen ja infrastruktuurin kehityksen puolesta.
Hän oli tukemassa Mireya Elisa Moscoson valintaa presidentiksi ja vuosina 1999&ndash;2003 hän oli Panaman kanavan johtokunnan puheenjohtajana ja kanavasta vastaavana ministerinä. Martinelli pyrki presidentiksi vuoden 2004 vaaleissa, jolloin hän sai noin 5 % äänistä.

Vuoden 2009 vaaleihin hän lähti ennakkosuosikkina. Suurin konservatiivipuolue Panameñista ei halunnut tukea häntä, vaan halusi asettaa ehdokkaakseen puolueen uuden johtajan Juan Carlos Varelan, jota Martinelli syytti Moscoson sätkynukeksi. Varelan kannatus jäi kuitenkin kyselyissä alle 15 %:n ja Varelasta tuli Martinellin varapresidenttiehdokas. Martinelli-Varela-lista sai yli 60 % äänistä voittaen selvästi päävastustajansa, hallitsevan PRD:n Balbina Herreran. Martinellin voitto päätti demokratian palaamisesta, vuodesta 1989 vuorotellen lähtien vuorotellen hallinneiden arnulfista-panameñista-konservatiivien ja PRD:n sosiaalidemokraattien vallan.

Martinelli sopi syksyllä 2009 Yhdysvaltain kanssa kahden sotilastukikohdan avaamisesta maahan. Yhdysvaltalaisjoukot olivat poistuneet maasta 1999, kun Panaman kanavan vuokrasopimus päättyi.

## Lähteet

## Aiheesta muualla
Pentakvarkki

**Pentakvarkki** tarkoittaa viidestä kvarkista koostuvaa hiukkasta. Tutkijat uskovat, että pentakvarkki syntyy kun kaksi hiukkasta, kolmesta kvarkista koostuva neutroni ja kahdesta kvarkista koostuva K+ mesoni, fuusioituvat törmäyksessä.

Ensimmäisenä pentakvarkin ilmoittivat havainneensa japanilaiset vuonna 2003 mutta tuloksia ei pystytty toistamaan. 13. heinäkuuta 2015 CERN:in LHCb-detektorin tutkimusryhmä julkaisi havainneensa pentakvarkin mutta sen tarkka luonne jäi edelleen epäselväksi.

## Lähteet
Aurora Järnefelt

**Aurora Fredrika Järnefelt** (o.s. Molander, 8. elokuuta 1800 Maaninka – 25. kesäkuuta 1868 Kuopio) oli teologi Johan Molanderin tytär ja kenraali, kuvernööri ja senaattori Alexander Järnefeltin äiti.

Aurora Järnefelt oli Suomen kulttuurielämässä näkyvästi vaikuttaneiden sisarusten Eero, Arvid, Armas ja Aino Järnefeltin (myöh. Sibelius) isänäiti. Hän oli pojanpoikansa Arvid Järnefeltin vanhemmistaan Alexander ja Elisabeth Järnefeltistä kirjoittamassa *[[Vanhempieni romaani]]ssa* toisen päähenkilön eli Alexander Järnefeltin äiti.

Aurora Fredrika syntyi tuolloin Ilomantsin kirkkoherrana toimineen Johan Molanderin (25.&nbsp;toukokuuta 1762 – 28.&nbsp;tammikuuta 1837) ja Fredrika Lovisa Tavastin (k. 1827) perheeseen.

Aurora Molander meni naimisiin Karjalan kihlakunnan kruununvouti Gustav Adolf Järnefeltin (26.&nbsp;heinäkuuta 1791 – 17.&nbsp;toukokuuta 1838) kanssa. Perheeseen syntyi yhdeksän lasta, viisi tyttöä ja neljä poikaa. Heidän pojistaan nuorin, August Alexander Järnefelt syntyi vuonna 1833 Tohmajärvellä. Alexanderin ollessa viisivuotias Gustav Järnefelt kuoli ja pian tämän jälkeen perheen omaisuus myytiin pakkohuutokaupalla. Aurora muutti lastensa kanssa vuonna 1845 Kuopioon.

Aurora Järnefelt peri mieheltään suuren omaisuuden, mutta tuohon aikaan nainen ei saanut itse hallita sitä. Hänelle määrättiin holhooja, joka tuhlasi rahat viimeistä penniä myöten. Järnefelt joutui tämän johdosta asumaan kahdentoista Kuopion vuotensa aikana yhdessätoista eri osoitteessa. Lopulta aatelisnainen päätyi hellahuoneeseen ja kuoli vuonna 1868. Häneltä jäi näkemättä poikansa Alexander Järnefeltin Kuopion kuvernöörinä toteuttama asiakirjojen suomeksi kirjoituttaminen ja taiteista tunnetut lapsenlapsensa.

## Aurora Järnefeltin pojat
* vanhin poika, Gustav Johan oli Ilomantsin kihlakunnantuomari
* toiseksi vanhin, Karl Konstantin oli Viipurin läänin maanmittari
* Klas Erik oli Kontiolahden kirkkoherra
* nuorin poika, kenraaliluutnantti ja senaattori August Alexander valitsi sukunsa perintönä sotilasuran.

## Lähteet
Eurodance (kappale)

**Eurodance** on Aamupoikien kappale ja toinen single vuonna 2009 ilmestyneeltä albumilta Radiohitit.

Kappaleessa ovat mukana myös Waldo's Peoplen keulahahmo Waldo sekä Movetronin laulaja Päivi.

## Kappaleet
# 
# 
# 

## Kokoonpano
* Anssi Honkanen – laulu
* Renne Korppila – laulu

## Lähteet
Adriano Celentano

**Adriano Celentano** (6. tammikuuta 1938 Milano, Italia) on italialainen laulaja, laulunsanoittaja, näyttelijä, koomikko, elokuvaohjaaja ja televisiojuontaja.

Adriano aloitti uransa 1950-luvun loppupuolella. Hänen levyjään on myyty miljoonia. Hän on julkaissut urallaan noin neljäkymmentä albumia. 

Adriano on ollut naimisissa italialaisen näyttelijän Claudia Morin kanssa vuodesta 1964 lähtien, pariskunnalla on kolme lasta. 

## Aiheesta muualla

* Viralliset sivut  
* 
* Adriano Celentano NNDB:ssä
Adam Olearius

**Adam Olearius**, alkuperäinen nimi: **Ölschläger** (16. elokuuta 1603 Aschersleben, Saksi – 22. helmikuuta 1671 Gottorf, Schleswig) oli saksalainen oppinut, matemaatikko, maantieteilijä ja kirjastonhoitaja. Hän oli naimisissa Tallinnasta kotoisin olleen Katharina Müllerin kanssa. Kun Schleswig-Holstein-Gottorfin herttua Fredrik III lähetti Persiaan suurlähettilään, hänestä tuli lähettilään sihteeri.

Olearius julkaisi elinaikanaan kaksi teosta, joissa hän kuvaili matkakokemuksiaan. Persian Isfahaniin vuosina 1635–1639 tehdystä matkasta kertoneesta kirjasta tuli myyntimenestys. Kirja *Offt begehrte Beschreibung der newen Orientalischen Reise, So durch Gelegenheit einer Holsteinischen Legation an der König in Persien geschehen* kirja painettiin Schleswigissä vuonna 1646. Se sisältää laajoja kuvauksia eri kansojen tavoista.

Oleariusta kuljettanut laiva haaksirikkoutui Suursaaren lähellä marraskuussa 1635, mistä hän kirjoitti, että Suursaarella elää köyhyydessä olevia ihmisiä. Holsteinin ruhtinaskunnan Moskovan suuriruhtinaskunnan suurlähetystöä kuljettanut alus oli lähtenyt 7. marraskuuta Tallinnasta, mutta 8. marraskuuta oli puhjennut myrsky, ja laiva ajautui karille. Laiva rikkoontui, mutta lähetystö onnistui siirtymään Suursaarelle asumaan yhdeksäksi päiväksi kalastajien majoissa. Laivasta onnistuttiin pelastamaan myös seitsemän hevosta, joista kaksi kuoli myöhemmin.

## Lähteet

## Aiheesta muualla

* Kari Tarkiainen, *Se vanha vainooja*, SHS 1986 Historiallisia Tutkimuksia 132 Verkossa
* Persian hallitsijan lahjat Suomenlahden pohjassa, Suomen Kuvalehti, 9.11.1935, nro 45, s. 10, Kansalliskirjaston digitaaliset aineistot
Tawast

**Tawast** tai **Tavast** on suomalainen aatelissuku. Nimi *Tawast* tai *Tavast* on ollut usean hämäläisen suvun nimenä. Aatelissuvulla ei ole mieslinjassa tunnettua yhteyttä keskiaikaiseen Tavast-sukuun.

Nimellä *Tawast* aateloitiin alkujaan vuonna 1582 linnanpäällikkö Arvid Henrikinpoika, joka oli vanhaa hämäläistä sukua Hauhon Kokkalasta. Hänen isänsä nimi oli Kaas, eikä tiedetä miksi hän alkoi käyttää nimeä Tavast. Ruotsin ritarihuoneen järjestäytyessä vuonna 1625 hänen sukunsa sai arvalla numeron 64 aatelissukujen joukossa. Tämä suku kuitenkin sammui mieslinjalta vuonna 1731.

Nykyinen Tawast-suku polveutuu 1500-luvun puolivälissä Lempäälän Hietaniemen tilan omistaneesta Henrik Jönsinpojasta, jonka suku vaikutti porvareina Turussa. Vuonna 1765 Ruotsin aateliin hyväksyttiin tähän sukuun kuulunut luutnantti Carl Johan Tawast sisaruksineen ja he saivat käyttöönsä aiemmin sammuneen Tawast-suvun nimen ja numeron 64, sillä heidän virheellisesti oletettiin kuuluneen siihen. Samaten hyväksyttiin myös Kerimäen Hannolanpellosta olleen vääpeli Christoffer Tawastin (k. 1742) jälkeläiset, joiden katsotaan olleen edellisten kanssa samaa sukua. Suomen ritarihuoneen järjestäytymisen yhteydessä 1818 tämä uusi Tawastin suku liitettiin Suomen aateliin aatelisena sukuna numero 3. Sukuun kuulunut kenraali Johan Henrik Tawast korotettiin Ruotsissa vuonna 1802 vapaaherraksi ja 1818 kreiviksi, mutta koko turkulainen sukuhaara sammui hänen kuollessaan Ruotsissa vuonna 1841. Suku jatkui kuitenkin vielä kerimäkeläisestä haarasta, johon nykyään Suomessa elävät Tawastit kuuluvat. Sen uusia sukuhaaroja on liitetty Suomen ritarihuoneelle vielä 1900-luvun jälkipuoliskon aikana.

Sukuun kuulunut Herman Berndt Tawast sai Venäjän keisarilta vuonna 1830 oikeuden muodostaa oman aatelissukunsa nimellä **Stålarm-Tawast**, sillä tuolloin vallinneen virheellisen käsityksen vuoksi Tawastien oletettiin olleen sukua Ruotsin vallan aikaiselle Stålarmin mahtisuvulle. Stålarm-Tawastin suku esiteltiin Suomen ritarihuoneelle samana vuonna aatelisena sukuna numero 189, mutta se sammui mieslinjalta vuonna 1880. Samaa alkuperää nykyisen Tawastin suvun kanssa ovat lisäksi 1664 aateloitu Tawasténin ja 1687 aateloitu Tawaststjernan suku, joiden kantaisät olivat myös 1500-luvulla eläneen Henrik Jönsinpojan jälkeläisiä.

## Suvun jäseniä
* Torsten Tawast (1685–1750), suomalainen sotilas, Henrik Tawastin poika
* Carl Johan Tawast (1724–1778), Torsten Tawastin poika
* Magnus Fredrik Tawast (1728–1789), suomalainen ammattisotilas, Torsten Tawastin poika
* Torsten Tawast (1752–1823), muonituskomissariaatin intendentti, Johan Henrik Tawastin veli
* Johan Henrik Tawast (1763–1841), kreivi, diplomaatti ja kenraali, Magnus Fredrik Tawastin poika
* August Leonidas Tawast (1835–1877), upseeri ja valtiopäivämies
* Fredrik Kristoffer Tawast (1848–1905), virka- ja valtiopäivämies
* Hjalmar Edvard Tawast (1880–1952), apteekkari, valtiopäivämies
* Saima Tawast-Rancken (1900–1983), lääkäri, fysioterapian kehittäjä ja professori

## Lähteet
Kōchi

**Kōchi** () on Kōchin prefektuurin pääkaupunki Shikokun saarella Japanissa. Sen väkiluku on 339&nbsp;163 (vuonna 2014). Kaupungissa toimii kaksi yliopistoa: Kōchin yliopisto ja Kōchin naisten yliopisto. Tunnettuja nähtävyyksiä on muun muassa Kōchin linna. 

Kōchi on valittu yhdeksi Japanin ydinkaupungeista.

## Lähteet

## Aiheesta muualla

* Kaupungin kotisivut
Kochi

**Kochi** voi viitata muun muassa seuraaviin:

## Paikkoja

* Kochi, kaupunki Intiassa
* Kōchi, kaupunki Shikokun saarella Japanissa
* Kōchin prefektuuri, prefektuuri Japanissa

## Henkilöitä

* Momoko Kōchi (1932—1998), japanilainen näyttelijä

## Muita merkityksiä
* 2396 Kochi, päävyöhykkeen asteroidi.
Åke Forsman

**Åke Johannes Forsman** (21. marraskuuta 1923 Tenhola – 22. lokakuuta 1995) oli suomalainen jalkapalloilija, jonka ura päättyi 1950.

Oikeana välihyökkääjänä tai oikeassa laidassa pelannut Forsman edusti koko uransa ajan 1945–1950 HIFK:ta mestaruussarjassa ja 1. divisioonassa. Hän voitti seurassa Suomen mestaruuden 1947. Kaikkiaan hän pelasi neljän kauden aikana 59 pääsarjatason ottelua, joissa hän teki 33 maalia.

Maajoukkueessa Forsman pelasi vuosina 1947–1948 neljä maaottelua ja teki sinä aikana yhden maalin.

Suomen Palloliiton pronssinen mitali hänellä on vuodelta 1948. Forsman on myös saanut LTC-33:n hopeisen ja HIFK:n pronssisen ansiomerkin. Forsman pelasi myös jääpalloa ja käsipalloa mestaruussarjassa 1940-luvulla. Käsipallossa hän voitti Suomen mestaruuden vuonna 1945 (HIFK). Tenniksessä hän kukisti sekanelinpelissä Kaija Horsman kanssa Curt Lincolnin ja Greta Ståhlen SM-kilpailujen loppuottelussa 1958 ja sai siten kolmannen lajin Suomen mestaruuden. 

Forsman valmistui vuonna 1948 metsänhoitajaksi Helsingin yliopistosta ja opiskeli liiketaloutta ASLA-Fulbright-stipendillä 1952–1954 Washingtonin yliopistossa Yhdysvaltojen Seattlessa. 1960-luvulla hän työskenteli Finska Gummi AB:n palveluksessa Ruotsissa.

## Lähteet
Juhani Haavisto

**Juhani Haavisto** (20. marraskuuta 1945 Kotka – 27. kesäkuuta 2025 Kotka) oli suomalainen jalkapalloilija.

Keskikentällä pelannut Haavisto nousi Kotkan Reippaan edustusjoukkueeseen 1965. Hän edusti Kotkan Työväen Palloilijoita 1966–1969 ja 1975 sekä Valkeakosken Hakaa 1970–1974. Haavisto voitti Suomen Cupin Hakassa 1967. Kaikkiaan Haavisto pelasi kahdeksan kauden aikana 163 pääsarjatason ottelua, joissa hän teki 12 maalia. 

Maajoukkueessa Haavisto pelasi yhden maaottelun vuonna 1968. Haavisto edusti Suomea myös kolmessa nuorten maaottelussa ja oli mukana seuraotteluissa bulgarialaista, hollantilaista ja pohjoismaisia joukkueita vastaan. Kun KTP putosi mestaruussarjasta 1969, ja Arto Tolsa lähti Belgiaan, siirtyi Haavisto Valkeakosken Hakaan ja pelasi muun muassa Euroopan cup-voittajien cupissa. Hän pelasi ikämiesten Suomen mestarijoukkueessa 1987 ja toimi myös KTP:n joukkueenjohtajana.

Haavisto toimi insinöörinä. Hän perusti teknologiateollisuuden sopimusvalmistajana toimivan yrityksen peliuransa jälkeen 1980-luvulla, joka myös tuki KTP:tä. Kotkalaiselle jalkapalloyleisölle tuli tutuksi kuulutus *pelipallot tähänkin otteluun on lahjoittanut Tilauskonepaja Juhani Haavisto Oy*.

Haavisto kuoli vuonna 2025 Kotkassa ja hänet on haudattu Kotkassa Parikan hautausmaalle.

## Lähteet
Pertti Haikonen

**Pertti Haikonen** (s. 18. huhtikuuta 1948) on entinen suomalainen jalkapalloilija.

Haikonen edusti urallaan mestaruussarjassa ja 1. divisioonassa pelannutta Helsingin Ponnistusta 1967–1969 ja 1972–1975 sekä mestaruussarjan Helsingin Jalkapalloklubia 1970–1971. Kaikkiaan Haikonen pelasi neljän kauden aikana 63 pääsarjatason ottelua.

Maajoukkueessa Haikonen pelasi vuosina 1968–1969 kolme maaottelua.

## Lähteet
Tuomo Haapa

**Tuomo Haapa** (5. toukokuuta 1946 – 25. huhtikuuta 2012) oli suomalainen jalkapalloilija.

Hyökkääjänä pelannut Haapa edusti urallaan Kemin Intoa 1965–1973 ja 1976–1979 sekä Oulun Työväen Palloilijoita 1974–1975. OTP pelasi mestaruussarjassa, kun taas Into oli kautta 1970 lukuun ottamatta 1. divisioonassa tai alemmilla sarjatasoilla. Kaikkiaan Haapa pelasi kolmen pääsarjakauden aikana 51 ottelua, joissa hän teki 16 maalia. Lisäksi hän teki 1. divisioonassa seitsemän kauden aikana 62 maalia.

Maajoukkueessa Haapa pelasi yhden maaottelun vuonna 1973.

## Lähteet
Raimo Hagström

**Raimo Juhani Hagström** (1. marraskuuta 1934 Vaasa – 8. kesäkuuta 2004 Vaasa) oli suomalainen jalkapalloilija ja kunnallispoliitikko.

Tukimiehenä pelannut Hagström edusti urallaan 1952–1966 Vasa IFK:ta, Helsingin Palloseuraa ja FC Sportia. Hän voitti Suomen mestaruuden VIFK:ssa 1953. Kaikkiaan Hagström pelasi kahdeksan kauden aikana 99 pääsarjatason ottelua, joissa hän teki neljä maalia. 

Maajoukkueessa Hagström pelasi neljä maaottelua vuonna 1956.

Hagström pelasi myös kymmenen kautta jääpalloa mestaruussarjassa. Hän toimi SPL:n apulaispuheenjohtajana ja Vaasan piirin puheenjohtajana vuodesta 1971, piirin hallituksessa jo edellisestä vuodesta ja Sportin puheenjohtajana vuosina 1966–1970. Hagströmille myönnettiin Vaasan piirin kultainen ansiomerkki.

Hagström toimi piiripäällikkönä ja markkinointitehtävissä Bockin panimossa ja myöhemmin panimotoiminnan loputtua kuljetusalalla. Hagström valittiin kuntavaaleissa Vaasan valtuustoon vuosina 1992, 1996 ja 2000. Hagström kuoli Tampereen yliopistollisessa sairaalassa vaikeaan sairauteen.

## Lähteet
Tatra 70

**Tatra T70** oli tšekkoslovakialaisen Tatran vuosina 1931–1936 sekä 1947 valmistama ensisijaisesti edustuskäyttöön tarkoitettu auto. Auton alustalle tehtiin useita korimalleja, monet niistä Sodomkan ja muiden itsenäisten korivalmistajien rakentamia versioita. Autoja käytettiin muun muassa paloautojen alustoina.

## Teknisiä tietoja

### Moottori

Autossa oli kuusisylinterinen, vesijäähdytteinen rivimoottori, joka pohjautui perusrakenteeltaan edeltäjämallien T17 ja T31 voimanlähteisiin. Erotuksena edeltäjämalleihin, kampiakseli oli laakeroitu seitsemästä kohtaa liukulaakerein, sillä aikaisemmin käytetty vierintälaakerointi ei ollut toiminut tyydyttävästi. Moottoriin oli vaihdettu hammaspyörämallinen voiteluöljypumppu mäntäpumpun tilalle. Polttoaineensyötöstä huolehti kaksi Zenith 36 DV 1 -kaasutinta.

### Voimansiirto ja alusta

Autossa oli kuiva kaksilevyinen kytkin ja nelivaihteinen vaihteisto. Kantavana rakenteena oli Tatralle ominainen keskusputkirunko. Voima välittyi vaihteistosta runkoputken sisällä kulkeneen voimansiirtoakselin kautta heilurityyppisellä erillisjousituksella varustetulle taka-akselille. Taka-akselilla oli vinottain asennetut neljänneselliptiset lehtijouset, jotka oli kiinnitetty vetopyörästön rungon takaosaan sekä jarrukilpiin. Etuakselilla erillisjousitus oli toteutettu päällekkäisin kolmiotuin ja poikittaisella, puolielliptisellä lehtijousella.

Jarruina olivat rumpujarrut, jotka olivat hydraulitoimiset ja ensimmäisenä maailmassa kaksipiiriset.

## Valmistus

T70-malleja valmistui kaikkiaan 50 kappaletta, kunnes se korvattiin vuonna 1933 T70:n tehokkaammalla moottorilla varustetulla T70A:lla. T70A:n huippunopeus oli 130&nbsp;km/h ja sitä ehdittiin valmistaa 70 kappaletta ennen kuin valmistus päättyi 1936.

Toisen maailmansodan jälkeen yli jääneistä osista rakennettiin vielä yksi kappale Tšekkoslovakian presidentti Edvard Benešille. Auto luovutettiin hänelle 23. toukokuuta 1947.

## Lähteet

## Aiheesta muualla

* Teknisiä tietoja ja kuvia  ja
Tuomo Hakala

**Tuomo Hakala** (s. 9. lokakuuta 1957) on entinen suomalainen jalkapalloilija.

Hyökkääjänä pelannut Hakala edusti urallaan 1977–1984 Rovaniemen Palloseuraa mestaruussarjassa ja alemmilla sarjatasoilla. Lisäksi hän pelasi 2. divisioonassa vuosina 1987–1988 Rovaniemen Reippaassa ja Rovaniemen Lapissa. Hakala oli kaudella 1979 1. divisioonan paras maalintekijä 19 maalillaan. Kaikkiaan Hakala pelasi kolmen kauden aikana 42 pääsarjatason ottelua, joissa hän teki yhdeksän maalia.

Maajoukkueessa Hakala pelasi vuosina 1979–1984 yhteensä 11 maaottelua, joissa hän teki yhden maalin.

Tuomo Hakala kävi 1980-luvun alassa testeissä Kreikassa, mutta ammattilaissopimusta ei silloin syntynyt.

Jalkapallon lisäksi Hakala pelasi aktiivisti lentopalloa hakkurin pelipaikalta jalkapallon rinnalla.

Työuransa jälkeen Hakala on toiminut yrittäjänä ja toimitusjohtajana kone- ja hitsausalan palveluyrityksissä.

## Lähteet
Ernst Kock

**Ernst Albin Kock** (1864–1943) oli ruotsalainen kielentutkija ja professori. Hänen merkittävimmät tutkimuksensa koskivat muinaisislantilaista runoutta, josta hän julkaisi 28-osaisen sarjan *Notationes norrœnæ: Anteckningar till Edda och skaldediktning* (1923–1944). Kock oli Lundin yliopiston professori vuosina 1906–1929.

## Lähteet
Gokutama Rock Cafe

**Gokutama Rock Cafe** on An Cafen neljäs albumi, joka julkaistiin vuonna 2008. Albumi sisältää kappaleet Cherry Saku Yuuki, Ryusei Rocket sekä Kakusei Heroism.

## Kappaleet
# Ryusei Rocket
# S*B*Y
# Cherry Saku Yuuki
# Nyappy In The World 3
# Baby King
# Daybreak
# Pierced
# Koritsu Hospital 
# Kakusei Heroism
# Aijo Cycling
# Orange Dream

;Bonuskappaleet
# Respect Mommy
# Koi no Dependence
# One Way Love

## DVD
# Kakusei Heroism PV
# Ryusei Rocket PV
# Cherry Saku Yuuki PV
# Charinko Man Special (livedokumentti 26.8.2007 Yagai de Nyappy-Yanen)
Lasse Orimus

**Lasse Antero Orimus** (s. 2. tammikuuta 1950 Kokkola) on suomalainen kestävyysjuoksija. Hän edusti urallaan vuoteen 1972 asti Kokkolan Veikkoja, vuoteen 1986 Gamlakarleby Idrottsföreningiä ja vuodesta 1987 lähtien Tampereen Urheilijat -38:aa.

Orimus edusti Suomea Montrealin olympialaisissa 1976 5 000 metrin juoksussa. Hän ei selviytynyt loppukilpailuun ajallaan 13.23,43.

Orimus sijoittuu 5&nbsp;000 metrin ennätyksellään 13.18,19 Suomen kaikkien aikojen tilaston toiselle sijalle Lasse Virénin (13.16,4h) jälkeen. 10&nbsp;000 metrillä hän on puolestaan kaikkien aikojen kahdeksanneksi nopein.

Orimus piti vuosina 1990–2018 Tampereella erotiikkaliikettä.

## Aikuisten SM-mitalit
*Kalevan kisat: Hopeaa 1976 (5&nbsp;000 m 13.25,52) ja 1978 (5&nbsp;000 m 13.45,22 ja 10&nbsp;000 m 28.39,0h)
*SM-hallit: Hopeaa 1976 (5&nbsp;000 m 14.04,8h), pronssia 1977 (5&nbsp;000 m 14.03,4h)
*SM-viestit: Pronssia 1975 (4×800 m 7.39,0h)

## Henkilökohtaiset ennätykset
*800 m 1.54,3h (Kokkola 31.7.1971)
*1 500 m 3.49,5h (Kouvola 6.9.1977)
*Maili 4.08,8h (Oulu 2.9.1975)
*3 000 m 7.52,8h (Saarijärvi 26.6.1976)
*5 000 m 13.18,19 (Tukholma, Ruotsi 5.7.1976)
*10 000 m 28.05,72 (Helsinki 30.6.1977)

## Lähteet
* 
### Viitteet
Puzzle Station

**Puzzle Station** on Ninai Gamesin luoma tietokonepeli. Se on englanninkielinen ja sen on luonut Mikko Miettinen . Peliä pystyy pelaamaan myös Joystickilla tai Gamepadilla. Puzzle Stationia myytiin kesällä 2000 jäätelöautoissa 19 markan hintaan.

## Pelaaminen
Pelin ideana on pudotella väripalikoita toistensa päälle. Kun vähintään neljä samanväristä palaa koskettavat toisiaan, ne poistuvat pelikentästä. Pelissä on monia tuhottavia väripalikoita. Tämän lisäksi on kivipalikoita jotka tuhoutuvat, mikäli väripalikat tuhoutuvat niiden vieressä. Pelissä olevia metallipalikoita ei voi tuhota.

Pelissä on kaksi pelimuotoa, joissa kummassakin on 50 tasoa, jotka on jaettu kymmeneen World-osioon. Arcade-pelissä tavoite on räjäyttää mittarin näyttämä määrä palikoita määrätyssä ajassa. Räjäytetty palikka vähentää mittarin lukumäärää, joka kertoo kuinka monta palikkaa täytyy vielä räjäyttää kentän selvittämiseksi. Jokaisen kentän jälkeen lasketaan pisteet. Pistemäärään vaikuttaa räjäytettyjen palikoiden määrän lisäksi myös jäljelle jäänyt aika. Tekemällä chain- ja combo-temppuja saa enemmän pisteitä. Puzzle-pelin tavoitteena on tyhjentää pelikenttä kaikista värillisistä palikoista. Pelaajalla on käytössään "pudotusvuoromittarin" näyttämä määrä pudotuksia. Kentälle saa jäädä ainoastaan kivi- tai metallipalikoita.

## ''Puzzle Station 15th Anniversary Retro Release''

Steam-palvelussa on *Puzzle Station 15th Anniversary Retro Release* Windows-alustalle, jossa julkaisijana on *YeaBoing*.

## Lähteet

## Aiheesta muualla
* Kesäpelattavaa jäätelöautolta  Pelilehti Domen artikkeli arvio PuzzleStationista vuodelta 2000
Feodosi Rubtsov

**Feodosi Antonovitš Rubtsov** (Феодосий Антонович Рубцов, 30. joulukuuta tai 17. joulukuuta 1904 Olša, Mogiljovin alue (nykyinen Rudnja, Smolenskin alue), Venäjä – 6. marraskuuta 1986 Leningrad, Neuvostoliitto) oli neuvostoliittolainen etnomusikologi.

Rubtsov tunnetaan venäläisten kansanlaulujen tutkimuksesta ja teoriastaan, jonka mukaan vanhoissa venäläisissä *napevi*-kansanlauluissa esiintyy anhemitonisia asteikkoja, ja ne poikkeavat tavallisista kansanlaulujen tonaalisista rakenteista. Sellaiset laulut voivat alkaa mistä sävelestä tahansa ja päättyä mihin säveleen tahansa.

Rubtsov oli ensimmäisiä Neuvostoliitossa konserttimusiikkia harmonikalle tuottaneita säveltäjiä teoksellaan *Konsertto nro 1 bajanille ja venäläiselle kansanmusiikkiorkesterille*. Henry Doktorskin mukaan teos oli ensimmäinen laajempi venäläinen harmonikalle varta vasten tehty taidemusiikkisävellys.

## Lähteet

## Aiheesta muualla
*Biografia
Bing (leipä)

**Bing** () on kiinalainen vehnäjauhoista tehty leipä, joka leivotaan ohueen, kiekkomaiseen muotoon. Siitä on useita erilaisia versioita, joista jotkin muistuttavat esimerkiksi länsimaisia pannukakkuja ja jotkin tortilloja. Bingit ovat tavallista ruokaa Kiinassa, ja niitä syödään erityisesti lounaan yhteydessä, vaikka niistä voidaan myös valmistaa varsinaisia aterioita. Esimerkiksi Pekingin ankka syödään tavallisesti käärittynä *bao bingin* sisään yhdessä vihersipulin ja kastikkeen kera.

Bingit kuuluvat myös korealaiseen ruokakulttuuriin, missä tavallisin muunnos on *being jian bing*, jota syödään yhdessä meren antimien kanssa.
Axel Kock

**Karl Axel Lichnowsky Kock** (2. maaliskuuta 1851 Trelleborg – 18. maaliskuuta 1935 Lund) oli ruotsalainen kielentutkija ja professori. Hän oli Ruotsin akatemian jäsen vuosina 1924–1935 (tuoli numero viisi). Kock toimi professorina Göteborgissa vuosina 1890–1893 ja Lundissa 1907–1916. Hänen ruotsin kielen äännehistoriaa koskevat tutkimuksensa olivat uraauurtavia. Kockin pääteos on 5-osainen *Svensk ljudhistoria* (1906–1929).

## Lähteet
Shiogama

**Shiogama** () on Japanin kaupunki Honshūn saarella Tōhokun alueella Miyagin prefektuurissa. Se sijaitsee Tyynenmeren Matsushimanlahden rannikolla Sendain koillispuolella. Kaupunkiin kuuluu osa Matsushiman maisemiltaan kauniista alueesta lukuisine saarineen. Shiogamassa on 53&nbsp;519 asukasta (lokakuussa 2020) ja sen pinta-ala on 17,37 neliökilometriä.

Shiogama kehittyi historiallisesti satamakaupunkina ja entisen Mutsun provinssin pääpyhäkön Shiogama-jinjan portineduskaupunkina. Edo-kaudella 1600–1800-luvuilla se toimi Sendain ulkosatamana ja kalastussatamana. Se säilytti merkityksensä Meiji-restauraation jälkeen, ja sen satamaa on kehitetty ja laajennettu nykyaikaan saakka. Kaupunkioikeudet osana Japanin nykyistä kunnallishallintoa Shiogama sai vuonna 1941. Kaupungissa on elintarviketeollisuutta, etenkin *[[surimi]]n* tuotantoa. Siellä harjoitetaan myös *[[nori]]*-merilevän, osterien ja simpukoiden vesiviljelyä. Kaupunki kärsi vahinkoja vuoden 2011 Tōhokun maanjäristyksessä ja tsunamissa, kun 42 ihmistä sai surmansa ja 672 asuinrakennusta tuhoutui kokonaan.

Shiogama on Matsushiman saaristoalueen ja Shiogama-jinjan pyhäkön ansiosta suosittu turistikohde. Kaupunki tunnetaan myös Shiogama minato-matsuri -festivaalista. Shiogamaa palvelevat JR Higashi-Nihonin Tōhoku-päälinja ja Senseki-linja.

## Kuvia

Tiedosto:桂島 - panoramio.jpg|Matsushiman saaria
Tiedosto:Port of Shiogama from the sea.jpg|Shiogaman satamaa
Tiedosto:JREast-Senseki-line-Hon-shiogama-station-platform-20140813-082956.jpg|Hon-Shiogaman rautatieasema
Tiedosto:Shiogama city center area Aerial photograph.1984.jpg|Shiogama vuoden 1984 ilmakuvassa


## Lähteet

## Aiheesta muualla

* Kaupungin internetsivut
Raisionlahti

**Raisionlahti** on Varsinais-Suomessa sijaitseva matala ja liejupohjainen, voimakkaasti ihmistoiminnan seurauksena rehevöitynyt merenlahti, joka on valtakunnallisesti arvokas lintuvesi ja kuuluu valtakunnalliseen lintuvesien suojeluohjelmaan. Raisionlahden pohjukka ja Raision eli Hahdenniemen venesatama, sekä uloimmasta osasta läntinen puoli kuuluvat Raisiolle, kun loput uloimmasta osasta Turulle, mukaan lukien Pernon telakka. Raisionlahdesta on rauhoitettu 28 hehtaarin kokoinen alue luonnonsuojelulain perusteella ja 74 hehtaarin alue lintuvesien suojeluohjelmaan.

Raisionlahden perukassa jonne Piuhanjoki laskee, vedenvaihto on rajoittunutta. Lahteen laskee myös pienempi Järvenoja.

## Vedenlaatu ja pohja

Raisionlahden ylittävä kantatie 40 ja seututie 185 penkereineen vähentävät merkittävästi veden virtausta lahden pohjukkaan. Alueella toimivan Meyer Turku Oy:n telakan (Pernon telakka) ja suuren pienvenesataman takia alueella tehdään toistuvia ruoppauksia.
2000-luvulla veden hygieenin tila on vaihdellut välttävästä tyydyttävään. Vielä 2000-vuosikymmenen puolessa välissä lahden suulle johdettiin Raision kaupungin keskuspuhdistamon käsitellyt jätevedet. Lahden veden laatua on seurattu velvoitetarkkailututkimuksin 1970-luvulta lähtien. Raision jätevedenpuhdistamon sulkemisen jälkeen lahden hygieeninen tila on parantunut nopeasti. Talvella 2009/2010 tehdyissä mittauksissa lahden hygieenisen tilan todettiin parantuneen: indikaattoribakteerien määrä desilitrassa Raisionlahden vettä oli laskenut aiemmasta tuhannesta kymmeneen.

Lahden pohjasedimenttien haitta-ainepitoisuudet ovat erittäin suuria. Vuosien 2000–2006 tammi-helmikuussa otetuissa näytteissä selviää a-klorofylli pitoisuuden olleen 43 μg/l, kokonaisfosforin 72,5&nbsp;μg/l, kokonaistypen 1&nbsp;895&nbsp;μg/l ja näkösyvyyden 0,4 metriä.

## Linnusto

Raisionlahti kuuluu Varsinais-Suomen merkittävimpiin muuttolintujen levähdys- ja ruokailupaikkoihin ja se on kävijämäärältään Raision suosituin luontokohde. Lahden nykyinen lintutorni on tarkoitus purkaa ja tehdä sen tilalle samaan paikkaan isompi kustannusarvioltaan 30&nbsp;000–40&nbsp;000 euron lintutorni kevääksi 2018. Lahden linnusto on runsas ja monipuolinen. Se on muuttavien vesilintujen ja kahlaajien suosima.

## Lähteet